
UDHËZIM
Nr. 22, datë 6.9.2016

PËR DISA SHTESA DHE NDRYSHIME NË UDHËZIMIN NR. 13, DATË 22.7.2016, “PËR PROCEDURAT E APLIKIMIT DHE TË REGJISTRIMIT NË PROGRAMET E CIKLIT TË PARË TË STUDIMEVE, NË PROGRAMET E STUDIMEVE ME KARAKTER PROFESIONAL, SI DHE NË PROGRAMET E INTEGRUARA TË STUDIMEVE TË CIKLIT TË DYTË, NË INSTITUCIONET E ARSIMIT TË LARTË, NË VITIN AKADEMIK 2016–2017

Në mbështetje të nenit 102 të Kushtetutës, pikës 4, të nenit 9, të ligjit nr. 80/2015, datë 22.7.2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë” dhe vendimin e Këshillit të Ministrave nr. 407, datë 1.6.2016, “Për përcaktimin e kriterit të notës mesatare për pranimin e kandidatëve në programet e studimeve të ciklit të parë dhe programet e integruara të studimeve të ciklit të dytë në institucionet e arsimit të lartë, për vitin akademik 2016–2017”:

UDHËZOJ:

I. Pas kreut IV/I të udhëzimit nr. 13, datë 22.7.2016, shtohet kreu IV/II, si më poshtë:
“Kreu IV/II
1. Kandidatët që kërkojnë të ndjekin një program të dytë studimi apo transferojnë studimet, kanë të drejtë të aplikojnë pranë institucioneve të arsimit të lartë, nga data 7 shtator 2016 deri në datën 19 shtator 2016.
2. Kandidatët që aplikojnë në institucionet e arsimit të lartë, për program të dytë studimi apo transferim studimesh, kanë të drejtë të aplikojnë deri në 5 programe studimi, përpara fillimit të vitit akademik dhe sipas afateve të përcaktuara në këtë udhëzim.
3. Kandidatët që aplikojnë për program të dytë studimi të plotësojnë kriterin e notës mesatare të përcaktuar me vendimin nr. 407, datë 1.6.2016 të Këshillit të Ministrave, si dhe të plotësojnë kriteret e përcaktuara nga institucionet e arsimit të lartë para hyrjes në fuqi të këtij udhëzimi, për programet e studimit për të cilët aplikojnë. 
4. Kandidatët që aplikojnë për transferim studimesh apo për t’u pranuar në programet e studimeve dyvjeçare me karakter profesional, si program i dytë studimi nuk kanë detyrimin të plotësojnë kriterin e notës mesatare të miratuar.
5. Nuk mund të pranohen aplikime për transferime të studimeve gjatë vitit akademik. Kandidatët që aplikojnë për transferim të studimeve apo program të dytë studimi duhet të plotësojnë kriteret e përcaktuara nga institucionet e arsimit të lartë, për programet e studimit për të cilët aplikojnë. Kandidati nuk duhet të jetë duke ndjekur një tjetër program studimi.
6. Aplikimi për transferim studimesh mund të bëhet nga një program studimi i njëjtë ose i ngjashëm i të njëjtit cikël edhe lloj, të ndjekur nga kandidati në IAL-të publike ose në IAL private, vendase apo të huaja, të akredituara për programin përkatës të studimit.
7. Të gjithë kandidatët për program të dytë studimi, që kanë mbaruar arsimin e mesëm të lartë jashtë vendit, duhet të kenë të njohur diplomën/certifikatën e arsimit të mesëm të lartë në Ministrinë e Arsimit dhe Sportit.
8. Të gjithë kandidatët që dëshirojnë të aplikojnë për transferim të studimeve, paraqesin, pranë sekretarive mësimore që mbulojnë programin përkatës të studimeve, dokumentet si më poshtë:
a) Kërkesa drejtuar IAL-së për programin e studimit, në të cilin do të transferojë studimet (ose formulari i aplikimit);
b) Plani i plotë i programit të studimit përfshirë dhe syllabuset përkatëse;
c) Vërtetim të listës së notave dhe krediteve të fituara për çdo lëndë dhe detyrim të shlyer, i cili do të shërbejë për ekuivalentimin e notave të lëndëve të programit të studimit të ndjekur;
d) Kopje të noterizuar të diplomës së Maturës Shtetërore se bashku me certifikatën e notave ose të një dëftese/diplome tjetër studimi të fituar jashtë vendit, të vlerësuar të barasvlershme me të në Shqipëri dhe të njohur nga Ministria e Arsimit dhe Sportit (MAS). Kandidati që ka përfunduar shkollën e mesme në Republikën e Shqipërisë përpara vitit 2011, të dorëzojë fotokopje të noterizuar të dëftesës së pjekurisë të shkollës së mesme. Në mungesë të diplomës së Maturës Shtetërore apo dëftesës së pjekurisë së shkollës së mesme duhet të paraqesë dublikatë të dëftesës së pjekurisë të lëshuar nga drejtoria e shkollës së mesme dhe të vërtetuar në drejtorinë arsimore rajonale/zyra arsimore përkatëse, ose listën e notave të shkollës së mesme, të lëshuar nga Arkivi i Shtetit;
e) Fotokopja e dokumentit të identifikimit (kartë identiteti, letërnjoftim ose pasaportë);
f) Dy fotografi personale.
9. Në momentin e regjistrimit përfundimtar me dokumentacion në IAL-ja (pas shpalljes fitues), kandidati paraqet dhe dokumentin origjinal të çregjistrimit, nga IAL-ja nga ku transferohet, i cili përmban:
i) emri, atësia, mbiemri;
ii) datëlindja:
iii) vendlindja;
iv) shtetësia;
v) numri i matrikullimit që ka pasur në IAL-në përcjellëse;
vi) emri i shkollës së mesme / IAL-së së kryer përpara ndjekjes së këtij programi studimi;
vii) ID e Maturës Shtetërore / nr. regj. të veçantë[footnoteRef:1]; [1:  Për kandidatët që kanë mbaruar shkollën e mesme para vitit 2006.] 

viii) numri personal i identitetit;
ix) data e regjistrimit në programin e studimit të ofruar nga IAL-ja;
x) emërtimi i programit të studimit dhe fakulteti përkatës;
xi) cikli dhe forma e studimit;
xii) data e ndërprerjes së studimeve.
10. Kandidati që aplikon për program të dytë studimi paraqet dokumentacionin e mëposhtëm pranë sekretarive mësimore që mbulojnë programin përkatës të studimeve:
a) Kërkesa drejtuar IAL-së publike për programin e studimit, në të cilin aplikon për program të dytë studimi (ose formulari i aplikimit);
b) Kopje e noterizuar e diplomës së studimeve universitare të kryera më parë, të shoqëruar me suplementin e diplomës;
c) Vërtetim të listës së notave dhe krediteve të fituara për çdo lëndë dhe detyrim të shlyer, i cili do të shërbejë për ekuivalentimin e notave të lëndëve të programit të studimit të ndjekur (nëse kërkohet njohja e provimeve të shlyera dhe/ose e krediteve përkatëse);
d) Kopje të noterizuar të diplomës së Maturës Shtetërore së bashku me certifikatën e notave ose të një dëftese/diplome tjetër studimi të fituar jashtë vendit, të vlerësuar të barasvlershme me të në Shqipëri dhe të njohur nga Ministria e Arsimit dhe Sportit (MAS). Kandidati që ka përfunduar shkollën e mesme në Republikën e Shqipërisë përpara vitit 2011, të dorëzojë fotokopje të noterizuar të dëftesës së pjekurisë së shkollës së mesme. Në mungesë të diplomës së Maturës Shtetërore apo dëftesës së pjekurisë së shkollës së mesme duhet të paraqesë, dublikatë të dëftesës së pjekurisë të lëshuar nga drejtoria e shkollës së mesme dhe të vërtetuar në drejtorinë arsimore rajonale/zyra arsimore përkatëse ose listën e notave të shkollës së mesme të lëshuar nga Arkivi i Shtetit;
e) Fotokopje e dokumentit të identifikimit (kartë identiteti, letërnjoftim ose pasaportë);
f) Dy fotografi personale. 
11. IAL-të i përcjellin AKP-së, brenda datës 20 shtator 2016, listën e kandidatëve që kanë aplikuar për transferim studimesh apo program të dytë studimi, në format elektronik dhe me shkresë zyrtare. 
12. IAL-ja shpall listat e kandidatëve që kanë aplikuar për transferim studimesh dhe ato të kandidatëve që kanë aplikuar për program të dytë studimi në vende të dukshme brenda datës 21 shtator 2016.
13. Aplikimet për transferimin e studimeve dhe për program të dytë studimi shqyrtohen nga komisioni/komisionet i/e ngritur/a për këtë qëllim nga IAL-ja brenda datës 30 shtator 2016. Komisionet kryejnë vlerësimin e dosjeve, si dhe të kritereve të tjera të shpallura prej tyre, bazuar në pikëzimin për çdo kriter vlerësimi, e cila shpallet nga dekani përkatës në mjediset e fakultetit të IAL-së, si dhe faqet web përkatëse, e plotësuar sipas tabelave nr. 1/a dhe 1/b të parashikuara në shtojcën nr. 5 të këtij udhëzimi. 
IAL-të, për çdo program studimi që ofrojnë, publikojnë listat me renditjen e kandidatëve brenda datës 3 tetor 2016. Në listën e publikuar nga ana e IAL-ve, fituesi i fundit përcaktohet me vijë të kuqe, në varësi të kuotave të ofruara për programin përkatës të studimit. Në këtë listë bëhen me dije pikët vlerësuese për çdo kriter vlerësimi.
14. Kandidatët kanë të drejtën e ankimit në IAL, brenda tri ditëve kalendarike nga dita e shpalljes së rezultateve. IAL-të detyrohen të shprehen me vendim të argumentuar lidhur me ankimimin brenda dy ditëve pune nga data e paraqitjes së ankesave.
15. IAL-të shpallin listat përfundimtare me renditjen e kandidatëve, në faqet elektronike zyrtare dhe në mjediset e tyre, brenda datës 10 tetor 2016.
16. Regjistrimi i kandidatëve kryhet pranë sekretarive mësimore nga data 10 tetor 2016 deri më datë 14 tetor 2016. Kuotat e paplotësuara plotësohen me kandidatët e renditur sipas pikëve të fituara mbas vijës së kuqe, brenda datës 18 tetor 2016. 
17. IAL-të nisin në AKP për t’u pajisur me numër matrikullimi, emrat e studentëve të regjistruar sipas programit të studimit dhe tipologjisë së kandidatit brenda datës 21 tetor 2016.
18. Në të gjitha rastet, kandidati duhet të nënshkruajë deklaratën sipas shtojcës nr. 6 të këtij udhëzimi.
19. Pas shtojcës 4, të udhëzimit nr. 13, datë 22.7.2016, i ndryshuar, shtohen shtojcat 5 dhe 6 bashkëlidhur këtij udhëzimi.”.
II. Ngarkohen për zbatimin e këtij udhëzimi, Sekretari i Përgjithshëm, Drejtoria e Arsimit të Lartë dhe Shkencës, në Ministrinë e Arsimit dhe Sportit, Agjencia Kombëtare e Provimeve, si dhe institucionet e arsimit të lartë.
Ky udhëzim hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT
Lindita Nikolla

SHTOJCA NR.5

Tabela 1 a. Të dhënat e të gjithë aplikantëve për transferim studimesh në përfundim të shqyrtimit të komisionit të ekuivalentimit dhe vlerësimit
	Nr.
	Emër
	Atësi
	Mbiemër
	Datëlindja
	Emërtimi i programit të studimit nga transferohet dhe lloji (Bachelor, PICD)
	IAL-ja nga transferohet
	Viti  i studimit i ndjekur në vitin akademiik 2015–2016
	Kreditet (ECTS) të grumbulluara nga kandidati
	Emërtimi i programit të studimit nga transferohet dhe lloji (Bachelor, PICD)
	Viti i studimit ku transferohet
	Kreditet e njohura
	Pikët e akorduara
	Statusi i kandidatit fitues/jofitues

	
	
	
	
	
	
	
	
	
	
	
	
	Kriteri 1
	Kriteri 2
	Etj.
	Pikët totale
	

	1
	
	
	
	
	
	
	
	
	
	
	
	
	
	
	
	

	2
	
	
	
	
	
	
	
	
	
	
	
	
	
	
	
	

	3
	
	
	
	
	
	
	
	
	
	
	
	
	
	
	
	

	....
	
	
	
	
	
	
	
	
	
	
	
	
	
	
	
	



Tabela 1 b. Të dhënat e të gjithë aplikantëve për program të dytë studimi në përfundim të shqyrtimit të komisionit të ekuivalentimit dhe vlerësimit
	Nr.
	Emër
	Atësi
	Mbiemër
	Datëlindja
	Emërtimi i programit të studimit të  kryer më parë dhe lloji (Bachelor, PICD)
	IAL-ja ku ka përfunduar programin e parë të studimit
	Data e diplomimit në programin e parë të studimit

	Emërtimi i programit të studimit  ku aplikon për program të dytë dhe lloji (Bachelor, PICD)
	Viti i studimit ku mund të regjistrohet kandidati
	Kreditet e njohura
	Pikët e akorduara
	Statusi i kandidatit fitues/jofitues

	
	
	
	
	
	
	
	
	
	
	
	Kriteri 1
	Kriteri 2
	.....
	Pikët totale
	

	1
	
	
	
	
	
	
	
	
	
	
	
	
	
	
	

	2
	
	
	
	
	
	
	
	
	
	
	
	
	
	
	

	3
	
	
	
	
	
	
	
	
	
	
	
	
	
	
	

	....

SHTOJCA NR. 6

    DEKLARATË


Unë i nënshkruari _________________________________ , lindur më ________________
                                             emri   atësia    mbiemri
me kartë identiteti/pasaportë nr. ________________________

1. Autorizoj institucionin e arsimit të lartë _________________________ Ministrinë e Arsimit dhe Sportit dhe Agjencinë Kombëtare të Provimeve për trajtimin e të dhënave të mia personale në kuadër të aplikimit dhe regjistrimit për vazhdimin e studimeve universitare në Institucionin e sipërcituar, si dhe publikimin eventual të tyre.
Autorizoj, gjithashtu institucionin e arsimit të lartë ku kam aplikuar, Ministrinë e Arsimit dhe Sportit dhe Agjencinë Kombëtare të Provimeve për kryerjen e të gjitha verifikimeve dhe marrjen e të gjitha informacioneve lidhur me: studimet universitare ku kam aplikuar për t’u regjistruar, periudhën e studimeve të kryera më parë, dhe çdo lloj verifikimi tjetër që lidhet me sa më sipër.
2. Deklaroj se nuk kam aplikuar për t’u regjistruar në asnjë institucion tjetër të arsimit të lartë, për vitin akademik në të cilin po aplikoj.

3. Deklaroj se nuk po ndjek ndonjë program tjetër studimi në institucione të tjera të arsimit të lartë, dhe se nuk do të ndjek njëkohësisht një program tjetër studimi, deri në përfundimin e programit të studimit ku po aplikoj.

4. Deklaroj se jam njohur me udhëzimin nr. 13, datë 22.7.2016 “Për procedurat e aplikimit dhe regjistrimit në programet e ciklit të parë të studimeve, në programet e studimeve me karakter profesional dhe në programet e integruara të studimeve të ciklit të dytë, me kohë të plotë, në institucionet e arsimit të lartë, në vitin akademik 2016–2017”, i ndryshuar, dhe jam i qartë për procedurat e aplikimit për transferim/program të dytë studimi, si dhe plotësoj kriteret e parashikuara në të për të aplikuar për transferim studimesh/program të dytë studimi.

5. Deklaroj se jam njohur në momentin e aplikimit me kriteret e pranimit në programin e studimit, si dhe me pikët vlerësuese për çdo kriter vlerësimi, dhe jam dakord për sa më sipër.

6. Deklaroj vërtetësinë e të dhënave dhe dokumenteve të paraqitur. Jam i vetëdijshëm se, në rast deklarimi të të dhënave të pavërteta apo të paraqitjes së dokumenteve të falsifikuara apo me të dhëna jo të vërteta, jam subjekt i masave të parashikuara në Kodin Penal dhe aktet e tjera ligjore e nënligjore në fuqi. Në rast dyshimi për vërtetësinë e informacionit të deklaruar, Ministria e Arsimit dhe Sportit dhe/ose Agjencia Kombëtare e Provimeve dhe/ose IAL-ja nisin procedurën e kontrollit të tyre duke ia përcjellë këto të dhëna eventualisht edhe organeve kompetente.
 ____________________________________    _________________________________		
                 Emër, atësi, mbiemër 						                           Emër, mbiemër 
	                    i kandidatit						                   i punonjësit të sekretarisë mësimore

                            Firma									                                  Firma

         Vendi: _________________ 		Data: ____ . ____. ________

UDHËZIM 
Nr. 23, datë 26.9.2016

[bookmark: _GoBack]PËR NJË NDRYSHIM NË UDHËZIMIN E MINISTRIT TË ARSIMIT DHE SPORTIT NR. 21, DATË 18.8.2016, “PËR ORGANIZIMIN DHE FUNKSIONIMIN E GJIMNAZIT ME KOHË TË PJESSHME”

Në mbështetje të nenit 102 të Kushtetutës së Republikës së Shqipërisë, të germës “a”, të nenit 26, germës “b”, të nenit 16, dhe pikës 2, të nenit 24, të ligjit nr. 69 /2012, datë 21.6.2012, “Për sistemin arsimor parauniversitar në Republikën e Shqipërisë”, i ndryshuar, 

UDHËZOJ:

1. Neni 3 në udhëzimin e ministrit të Arsimit dhe Sportit nr. 21, datë 18.8.2016, “Për organizimin dhe funksionimin e gjimnazit me kohë të pjesshme”, ndryshon si vijon:
“Nxënësi që ka dëftesën e lirimit, të fituar brenda vendit ose një dëftesë të njëvlershme me të, të fituar jashtë vendit dhe është mbi 18 vjeç ditën e fillimit të vitit shkollor, ka të drejtë të regjistrohet në klasën e dhjetë të gjimnazit me kohë të pjesshme.”.
2. Ngarkohet për zbatimin e këtij udhëzimi, Sekretari i Përgjithshëm dhe Drejtoria e Arsimit Parauniversitar në Ministrinë e Arsimit dhe Sportit.
Ky udhëzim hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT
Lindita Nikolla

URDHËR
Nr. 7478, datë 16.9.2016

PËR MIRATIMIN E RREGULLORES “PËR TRAJTIMIN E ANKESAVE TË DEPOZITUARA PRANË INSPEKTORATIT SHTETËROR TË MBIKËQYRJES SË TREGUT”

Në mbështetje të nenit 102 të Kushtetutës, të pikës 2, të nenit 17, të ligjit nr. 93/2015, “Për turizmin”, VKM-në nr. 36, datë 20.1.2016. 


URDHËROJ:

1. Miratimin e rregullores “Për trajtimin e ankesave të depozituara pranë Inspektoratit Shtetëror të Mbikëqyrjes së Tregut”, sipas tekstit bashkëlidhur këtij urdhri.
2. Ngarkohet Inspektorati Shtetëror i Mbikëqyrjes së Tregut për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

MINISTRI I ZHVILLIMIT 
EKONOMIK, TURIZMIT, 
TREGTISË DHE SIPËRMARRJES
Milva Ekonomi

RREGULLORJA
E TRAJTIMIT TË ANKESAVE TË DEPOZITUARA PRANË INSPEKTORATIT SHTETËROR TË MBIKËQYRJES SË TREGUT

Kjo rregullore hartohet në bazë dhe për zbatim të ligjit nr. 8417, datë 21.10.1998 “Kushtetuta e Republikës së Shqipërisë”, ligjin nr. 10480, datë 17.11.2011, “Për sigurinë e përgjithshme të produkteve joushqimore”, i ndryshuar, ligjit nr. 93, datë 27.7.2015, “Për turizmin”, ligjit nr. 10433, datë 16.6.2011, “Për Inspektimin në Republikën e Shqipërisë”, ligjit nr. 9887, datë 10.3.2008, “Për mbrojtjen e të dhënave personale”, i ndryshuar, VKM-në nr. 36, datë 20.1.2016, si edhe çdo bazë tjetër ligjore që nuk bie ndesh me parimet e kësaj rregulloreje.

TË PËRGJITHSHME

Neni 1
Qëllimi

1. Rregullorja e trajtimit të ankesave të depozituara pranë Inspektoratit Shtetëror i Mbikëqyrjes së Tregut, ISHMT-ja ka si qëllim të përcaktojë rregullat dhe procedurat për zbatimin e një standardi ligjor, në shqyrtimin dhe disiplinimin efektiv të sjelljeve të subjekteve që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi (persona fizikë dhe juridikë, vendas apo të huaj) që bien në kundërshtim me: 
- Kodin e Procedurës Administrative; dhe
- dispozitat e ligjit nr. 10480, datë 17.11.2011, “Për sigurinë e përgjithshme të produkteve joushqimore”, i ndryshuar, ligjit nr. 10433, datë 16.6.2011, “Për Inspektimin në Republikën e Shqipërisë”, ligjit nr. 93, datë 27.7.2015, “Për turizmin”; dhe
- parashikimet e akteve nënligjore të nxjerra në zbatim të tij dhe akteve të tjera ligjore dhe nënligjore në fuqi.
2. Të garantojë të drejtat e palëve, të cilat përfshihen në një proces ankimimi, pranë Inspektoratit Shtetëror të Mbikëqyrjes së Tregut.

Neni 2
Objekti i rregullores

Objekti i kësaj rregulloreje është:
a) Shqyrtimi i sjelljeve të subjekteve që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi, në territorin e Republikës së Shqipërisë (persona fizikë dhe juridikë, vendas apo të huaj), të kryera në shkelje të parashikimeve ligjore, mbi bazën e informacioneve të besueshme;
b) Verifikimi i çdo ankese të paraqitur pranë Inspektoratit Shtetëror të Mbikëqyrjes së Tregut, “ISHMT”, nga persona apo subjekte të tjera, palë të interesuara, të cenuara nga subjekte që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi;
c) Përcaktimi i rregullave për organizimin, përbërjen dhe mënyrën e funksionimit të Komisionit të Vlerësimit të Ankesave (KVA), i zgjedhur nga Kryeinspektori;
d) Përcaktimi i kohëzgjatjes dhe mënyrës së trajtimit të ankesave apo rasteve objekt i kësaj rregulloreje, nga Komisioni i Vlerësimit të Ankesave (KVA).

Neni 3
Përkufizime

1. Termat e përdorur në këtë rregullore kanë të njëjtin kuptim me termat e përdorura në ligjet, ligji nr. 10480, datë 17.11.2011, “Për sigurinë e përgjithshme të produkteve joushqimore”, i ndryshuar, ligji nr. 10433, datë 16.6.2011, “Për Inspektimin në Republikën e Shqipërisë”, ligji nr. 93, datë 27.7.2015, “Për turizmin” dhe aktet nënligjore në zbatim të tyre. 
2. Përveç tyre, termat e tjera vijuese kanë këto kuptime: 
a) Subjekte që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi;
[bookmark: page3]b) Ankesë – pretendimet e ngritura për ekzistencën e një sjelljeje që bie në kundërshtim me dispozitat ligjore dhe aktet të tjera nënligjore, nga një palë e interesuar, e cenuar nga subjektet që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi, duke përfshirë pa asnjë kufizim persona fizikë dhe juridikë, organet e shtetit, që i drejtojnë një ankesë Inspektoratit Shtetëror të Mbikëqyrjes së Tregut, “ISHMT”, ndaj këtyre subjekteve, e paraqitur në formë të shkruar dhe që përmban elementët e domosdoshëm të përcaktuar nga kjo rregullore, mbi të cilat të mund të kryhet një verifikim dhe si rrjedhojë e të cilit mund të arrihet në një vlerësim të qartë; 
c) Shqyrtim bazuar në ankesë – fillimi i një shqyrtimi duke u bazuar në një ankesë. Ky lloj shqyrtimi ndërmerret sapo Inspektorati Shtetëror i Mbikëqyrjes së Tregut, “ISHMT”, merr një ankesë të adresuar kundrejt një subjekti që zhvillojnë veprimtarinë e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi, qoftë ky person fizik apo juridik; 
d) Sjelljet në shkelje dhe në kundërshtim me dispozitat ligjore – përfshijnë të gjitha, si dhe çdonjërën nga veprimet e mëposhtme të kryera nga subjekti që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi; 
- Kryerja e veprimeve me natyre antiligjore gjatë ushtrimit të veprimtarisë tregtuese dhe veprimtarive turistike të biznesit; 
- Veprimet ose mosveprimet që të çojnë në cenimin e të drejtave dhe interesave të çdo institucioni apo personi; 
- Shkeljet e normave ligjore të parashikuara në ligjin nr. 10480, datë 17.11.2011, “Për sigurinë e përgjithshme të produkteve joushqimore”, i ndryshuar, ligjin nr. 10433, datë 16.6.2011, “Për Inspektimin në Republikën e Shqipërisë”, ligjin nr. “93, datë 27.7.2015, “Për turizmin”, në aktet nënligjore në zbatim të tyre dhe aktet e tjera ligjore në fuqi;
e) Verifikimi mbi bazë ankese – është procesi i njohjes dhe konfirmimit të vërtetësisë së pretendimeve për fakte dhe rrethana që lidhen me veprimtarinë e subjekteve që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi, që realizohet nëpërmjet marrjes, grumbullimit, analizës dhe ballafaqimit të të dhënave konkrete.

ORGANIZIMI DHE DREJTIMI

Neni 4
Komisioni i Vlerësimit të Ankesave – KVA

[bookmark: page4]1. Me qëllim të zbatimit të rregullave dhe procedurave të vendosura nga kjo rregullore dhe të akteve të tjera rregulluese për vlerësimin e ankesave, si dhe për të respektuar të drejtat e palëve gjatë këtij procesi, për të garantuar një proces të rregullt ligjorë, pranë “ISHMT”-së, krijohet Komisioni i Vlerësimit të Ankesave (KVA).
2. Komisioni i Vlerësimit të Ankesave është organ në varësi të Inspektoratit Shtetëror të Mbikëqyrjes së Tregut “ISHMT”.
3. KVA-ja ka në përbërje të tij 5 (pesë) anëtarë. Kryetari dhe 4 (katër) anëtarët e KVA-së, zgjidhen nga Kryeinspektori.
4. Kryetari dhe anëtarët e KVA-së, zgjidhen, 4 (katër), anëtarë përfaqësues nga radhët e Inspektoratit Shtetëror të Mbikëqyrjes së Tregut dhe një përfaqësues nga ministria përgjegjëse për turizmin, përcaktuar kjo në VKM-në, nr. 36, datë 28.1.2016, “Për krijimin, organizimin dhe funksionimin e Inspektoratit të Mbikëqyrjes së Tregut”.
5. Procedura e përzgjedhjes së anëtarëve të KVA-së.
6.a) një përfaqësues nga njësia që mbulon çështjet juridike, në “ISHMT”;
7.b) një përfaqësues që mbulon çështjet teknike dhe të meteorologjisë së mbikëqyrjes së tregut dhe inspektimit.
8.c) dy nëpunës të tjerë të “ISHMT”-së, të përfshirë në veprimtari të drejtpërdrejta të inspektimit.
9.ç) një specialist i fushës nga Ministria që mbulon çështjet, objekt inspektimi.
10. Funksioni i anëtarit të KVA përfundon kur:
- Ndaj tij është marrë një nga masat disiplinore të parashikuara në ligjin nr. 152/2013, “Për statusin e nëpunësit civil”. 
- Kur gjatë periudhës së ushtrimit të mandatit si anëtar i KVA-së, detyra e tij bie në kushte të papajtueshmërisë me kërkesat e ligjit nr. 10480, datë 17.11.2011, “Për sigurinë e përgjithshme të produkteve joushqimore”, ligjit, nr. 10433, datë 16.6.2011, “Për Inspektimin në Republikën e Shqipërisë”, ligjit nr. 93, datë 27.7.2015, “Për turizmin”, si dhe VKM-në nr. 36, datë 20.1.2016, “Për krijimin, organizimin dhe funksionimin e Inspektoratit të Mbikëqyrjes së Tregut”. 
11. Përveç rasteve sa më sipër, anëtarët e KVA-së mund të shkarkohen me urdhër të Kryeinspektorit, në ato raste kur veprimet apo mosveprimet e tyre, bien ndesh me rregulloren e brendshme të Inspektoratit, apo me dispozita të tjera ligjore e nënligjore në fuqi.
12. KVA-ja përbëhet nga 5 anëtarë dhe funksionon përgjatë gjithë vitit. 

Neni 5
Objekti i veprimtarisë së KVA-së

1. Shqyrtimi i sjelljeve në kundërshtim me dispozitat ligjore dhe nënligjore, të subjekteve që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi, të cilat ndërmerren bazuar në informacione të raportuara pranë ISHMT-së.
[bookmark: page5]2. Shqyrtimi i ankesave të palëve të interesuara, të cenuara, nga mospërmbushja me korrektësi ligjore e cilësisë së shërbimit, si dhe tregtimi jashtë kushteve dhe standardeve ligjore, i produkteve, nga subjektet që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi, që cenojnë interesat e tyre. 

Neni 6
Funksionimi i KVA-së

1. Kryetari i KVA-së, pasi administron kërkesën dhe dokumentacionin e ardhur për shqyrtim, organizon menjëherë dhe ndjek realizimin e procesit shqyrtues i cili duhet të përmbyllet brenda një afati 30 ditor. 
2. Mbledhjet e KVA-së, kryesohen nga kryetari i KVA-së dhe në mungesë të tij kryesohen nga anëtari më i vjetër në moshë. 
3. KVA-ja mund të marrë vendime të vlefshme dhe të miratojë Raportin e rezultatit informativ dhe konkluzionet vlerësuese, kur në mbledhje janë të pranishëm jo më pak se 3 (tre) anëtarë. Vendimet merren me shumicën e votave të anëtarëve të pranishëm në mbledhje. Në rast se kemi vota të barabarta dhe vlerësime të ndryshme për përmbajtjen e raportit dhe marrjen e vendimit për miratimin e tij nga KVA-ja, atëherë vota e Kryetarit është përcaktuese. 
4. Në përfundim të procesit të shqyrtimit, KVA-ja duhet të rishikojë evidencën e grumbulluar dhe të marrë vendime për rastin e shqyrtuar prej tij. Dosja me konkluzionet e arritura dhe masat e propozuara i dërgohen Kryeispektorit. 
5. Vendimet e KVA-së, pasqyrohen në një procesverbal, i cili nënshkruhet nga anëtarët e pranishëm në procesin e shqyrtimit të rastit. 
6. Procesverbalet e mbledhjeve të KVA-së dhe i gjithë dokumentacioni që shoqëron praktikën shqyrtuese ruhen në selinë e Inspektoratit, në një ambient që siguron konfidencialitetin dhe ruajtjen e informacionit. 
7. KVA-ja me qëllim për të përmbushur sipas standardeve dhe në mënyrë korrekte detyrën, mund t’i kërkojë Kryeinspektorit, që në përputhje me legjislacionin për inspektimin, të autorizojë një grup inspektorësh, për kryerjen e inspektimit në funksion të objektit të shqyrtimit të ankimit.
Neni 7
Raportimi

1. Raporti i mbajtur nga KVA-ja, pasi është konfirmuar nga të gjithë anëtarët prezentë, iu komunikohet palëve të interesuara.
2. Raporti i KVA-së duhet të përmbajë këto elemente: 
- një përshkrim i hollësishëm mbi hetimin administrativ të kryer, seancat shqyrtuese që janë zhvilluar gjatë periudhës hetimit dhe dokumentacioni i administruar; 
- shkeljet e ligjit dhe akteve nënligjore, që janë konstatuar gjatë procedurës shqyrtuese kundrejt subjektit ndaj të cilit është adresuar ankimi; 

- sjelljet ose kryerja e veprimeve konkrete në kundërshtim me ligjin dhe aktet nënligjore, të konstatuara tek subjekti ndaj të cilit është adresuar ankimi; 
- propozimet dhe rekomandimet nga KVA-ja, për veprimet që duhet të ndërmerren në të ardhmen.

NISJA E PROCEDIMEVE DHE PROCESI I SHQYRTIMIT

Neni 8
Ankesa, depozitimi dhe forma e saj

1. Ankesat e ardhura në KVA, duhet të jenë në formë të shkruar dhe duhet të përmbajnë të dhëna të rëndësishme, për fakte dhe rrethana të ekzistencës së sjelljeve në shkelje dhe në kundërshtim me dispozitat ligjore, mbi të cilën mund të fillojë një proces shqyrtimi. 
2. Ankesa duhet të përmbajë minimalisht këto elemente: 
a) të dhëna mbi ankuesin, të identifikuar në mënyrë të qartë; dhe
b) të dhëna mbi subjektin/et që zhvillojnë veprimtarin e tyre në fushën e tregtimit të produkteve të ndryshme qofshin këto ushqimore dhe joushqimore, si dhe subjektet që ushtrojnë veprimtari turistike biznesi etj., objekt i ankesës; dhe
c) përshkrimin e shkeljeve të supozuara apo rrethanave konkrete të pretenduara dhe kohën e ndodhjes së tyre; dhe 
d) dokumentet apo burimet mbështetëse të atyre fakteve apo rrethanave të pretenduara. 
3. Gjatë procesit të shqyrtimit ankimuesi mund të plotësojë dokumentacionin mbështetës me dokumente të tjera që ai i gjykon të arsyeshme, si edhe me dokumentacione të tjera që mund t’i kërkohen nga KVA-ja në funksion të procesit të shqyrtimit, nëse do të jetë rasti.

Neni 9
Shqyrtimi mbi bazë ankese

1. Ankesat ndaj subjekteve që zhvillojnë veprimtarin e tyre në fushën e tregtimit të produkteve joushqimore dhe/ose atyre që ushtrojnë veprimtari turistike biznesi, të cilat regjistrohen në sekretarinë e Inspektoratit, i përcillen për shqyrtim KVA-së, brenda 7 (shtatë) ditëve pune.
2. Kryetari KVA-së, brenda 7 (shtatë) ditëve punë, nga data e marrjes së njoftimit për ankesën, thërret mbledhjen e KVA-së, për shqyrtimin e saj. 
3. KVA-ja në mbledhjet e organizuara për shqyrtimin e ankesave merr vendim lidhur me: 
- lëndën objekt verifikimi;
- detyrat e verifikimit;
- dokumentacionin shtesë që mund të kërko-het për kryerjen e shqyrtimit;
- afatin e kryerjes së verifikimit. 
4. Përfundimi i verifikimit të ankesës nga KVA-ja, bëhet jo më vonë se 15 (pesëmbëdhjetë) ditë kalendarike nga dita e fillimit të procesit të shqyrtimit. Ky afat mund të shtyhet me vendim të KVA-së me kërkesën e palëve, për shkaqe të argumentuara, të arsyeshme të bazuara në ligj.
5. Nuk merren në konsideratë ankesat anonime.
Neni 10
Kryerja e shqyrtimit dhe dokumentimi i tij

1. KVA-ja ka përgjegjësinë e trajtimit të sigurt dhe konfidencial të dokumenteve dhe evidencës që merr nga palët, e veçanërisht për mbrojtjen e interesave të ankuesit dhe të subjektit ndaj të cilit është adresuar ankesa.
2. Për të përmbushur misionin e tij, KVA-ja ka të drejtë t’u kërkojë subjekteve dhe palëve të treta informacionet dhe dokumentacionin e nevojshëm për të arritur në konkluzionet e duhura për çështjen që merren në shqyrtim.
3. Informacionet dhe dokumentacioni i kërkuar nga KVA-ja duhet t’i vihet në dispozicion KVA-së, jo më vonë se 5 (pesë) ditë kalendarike duke filluar nga e nesërmja e marrjes së kërkesës. 
4. Për efekt të marrjes së njoftimit, do konsiderohet marrë njoftimi nëpërmjet komunikimit shkresor të protokolluar, si dhe me postën elektronike (e-mail-it) zyrtare dhe me telefon nga KVA-ja.
5. Vendimi i KVA-së, duhet të shoqërohet me një relacion të përshkruar në mënyrë të detajuar, i cili duhet të përmbajë: 
- objektin e verifikimit; 
- pretendimet e ngritura nga ana e ankuesit; 
- pretendimet e arsyetuara me shkrim apo verbalisht, të pasqyruara në procesverbalin e seancës, që janë paraqitur nga subjekti i proceduar; 
- referencë të dokumenteve, faktet dhe rrethanat që përbëjnë shkelje, në referim të ligjit dhe akteve nënligjore; 
- përmbledhjen e të dhënave kryesore të rastit të verifikuar; 
- përfundimet nëse ekzistojnë në rastin konkret shkelje të ligjit, nëse ato përbëjnë ose jo shkaqe të arsyeshme për marrjen e masave ndëshkuese administrative;
- propozimin lidhur me trajtimin e mëtejshëm të verifikimit.
Neni 11
E drejta e përfaqësimit

1. Gjatë seancave hetimore administrative, të shqyrtimit të ankesës, KVA-ja duhet të udhëhiqet nga parimi i paanshmërisë, barazisë dhe i respektimit të të drejtave të njeriut, trajtimit të palëve në mënyrë të barabartë, duke iu garantuar atyre të drejtën e pjesëmarrjes në çdo seancë të hetimit administrativ, vënien në dispozicion të provave dhe fakteve të mbledhura gjatë hetimit, si dhe dhënien e mundësisë për t’u mbrojtur, vetë ose me përfaqësues ligjorë të zgjedhur prej tij, si dhe për të paraqitur prova.
2. Kur e gjykon të nevojshme, KVA-ja organizon seanca dëgjimore me palët e përfshira në procesin shqyrtues. 

 ADMINISTRIMI I PROCESIT SHQYRTUES

Neni 12
Mbajtja dhe administrimi i dokumentacionit

1. Për çdo çështje (praktikë) shqyrtimi hapet një dosje sipas një modeli të caktuar nga KVA-ja, me një referencë lidhëse të përshtatshme, e cila administrohet në arkivin e Inspektoratit. Kjo dosje përmban detyrimisht të gjithë dokumentacionin e administruar gjatë procesit shqyrtues, administrativ që nga fillimi i tij deri në përfundimin e procesit. 
2. Në çdo mbledhje të KVA-së, mbahet një procesverbal, ku pasqyrohen data, vendi, rendi i ditës, anëtarët pjesëmarrës në mbledhje, drejtuesi i saj, çështjet që janë diskutuar, forma dhe rezultati i votimeve. Në fund të mbledhjes, procesverbali nënshkruhet nga të gjithë anëtarët e pranishëm. 
3. Kryeinspektori është përgjegjës për marrjen në kohë të të gjitha masave për asistimin e KVA-së, në çështjet administrative, sekretariale dhe logjistike. 

VENDIM
Nr. 3, datë 31.5.2016

PËR MBROJTJEN E SHËNDETIT NGA PRODUKTET E DUHANIT

Sot në datën 31.5.2016, u mblodh Komiteti Ndërsektorial, për mbrojtjen e shëndetit nga produktet e duhanit (KNMSHPD), me pjesëmarrjen si më poshtë vijon:
- Z. Ilir Beqaj, ministër i Shëndetësisë 					kryetar;
- Znj. Irena Beqiraj, zëvendësministër i Financave 		anëtar;
- Z. Rauf Dimraj, zëvendësministër i Arsimit 
dhe Sportit 											anëtar;
- Z. Stefan Çipa, zëvendësministër i Brendshëm 		anëtar;
- Z. Zef Çuni, zëvendësministër i Kulturës 			anëtar;
- Z. Arjan Bregu, drejtor i Institutit të
 Shëndetit Publik 										anëtar;
- Z. Eltar Deda, kryeinspektor shtetëror 
shëndetësor 	 										anëtar.
Funksionet e sekretarit të KNMSHPD-së kryhen nga drejtori i Institutit të Shëndetit Publik Komiteti Ndërsektorial për Mbrojtjen e Shëndetit nga Produktet e Duhanit vendosi uninamisht si vijon:
1. Vendosjen në paketat e duhanit të paralajmërimeve për efektet shkatërruese të duhanit në shëndet, jo vetëm përmes teksteve, por edhe përmes një serie fotografish të “Sëmundjeve të tmerrshme”.
2. Adaptimin në mënyrë graduale të masës së sipërcituar, duke nisur fillimisht me paralajmërimet shëndetësore grafike të detyrueshme në ambalazhin e çdo pakete.
3. Ministria e Shëndetësisë të fillojë nga puna për përzgjedhjen e logos(ve), të cilat do të vendosen në paketën e duhanit dhe në mbledhjen e radhës të KNMSHPD-së këto logo do të kalojnë për miratim.
4. Data e hyrjes për tregtim të paketave me logot e reja do të jetë 1.1.2018.



Ky vendim hyn në fuqi menjëherë dhe botohet në Fletoren Zyrtare.

KRYETARI I KOMITETIT NDËRSEKTORIAL PËR MBROJTJEN E SHËNDETIT NGA PRODUKTET E DUHANIT
Ilir Beqaj

KËRKESË
Nr. 5317, datë 29.9.2016

PËR SHPRONËSIM PUBLIK

Ministria e Zhvillimit Urban shpall kërkesën për shpronësim, për interes publik, të pasurive të paluajtshme, pronë private, që preken nga realizimi i projektit “Ndërtimi i shkollës “Kosova””, Tiranë.
Subjekti kërkues i këtij objekti është Bashkia Tiranë.
Me anë të këtij publikimi kërkojmë të vëmë në dijeni pronarët, të cilët preken nga ky shpronësim, që konsiston në masën e vlerësimit të llogaritur, në bazë të vendimit nr. 138, datë 23.3.2000, të Këshillit të Ministrave, “Për kriteret teknike të vlerësimit dhe të përllogaritjes së masës së shpërblimit për pasuritë, pronë private, që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar, si dhe vendimit nr. 89, datë 3.2.2016, të Këshillit të Ministrave, “Për miratimin e hartës së vlerës së tokës në Republikën e Shqipërisë”, për pronarët, sipas listës emërore bashkëlidhur.
Vlera totale e shpronësimit është 165, 312, 977 (njëqind e gjashtëdhjetë e pesë milionë e treqind e dymbëdhjetë mijë e nëntëqind e shtatëdhjetë e shtatë) lekë.

ZËVENDËSMINISTËR
KRYETAR I KOMISIONIT TË POSAÇËM 
TË SHPRONËSIMEVE
Alfred Dalipi


[image: ]
KËRKESË
Nr. 4766, datë 4.10.2016

PËR SHPRONËSIM PUBLIK

Ministria e Transportit dhe Infrastrukturës shpall kërkesën “Për shpronësimet, për interes publik, të pasurive pronë private, që preken nga ndërtimi i segmentit rrugor “Tiranë–Elbasan  (shtesa)”, për pasuritë e llojit “truall”, “arë” dhe “objekte”.
Subjekti kërkues i këtij objekti është Autoriteti Rrugor Shqiptar. 
Me anë të këtij publikimi në shtyp kërkojmë të vëmë në dijeni personat, të cilët preken nga ky shpronësim. Vënia në dijeni konsiston në masën e vlerësimit të llogaritur, në bazë të vendimit nr. 138, datë 23.3.2000, të Këshillit të Ministrave, “Për kriteret teknike të vlerësimit dhe të përllogaritjes së masës së shpërblimit për pasuritë, pronë private që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar, për pronarët sipas listës emërore bashkëlidhur.






Pronarët që kanë emrin në listën emërore dhe personat e tretë, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre lidhur me çmimin, sipërfaqen, titullin e pronësisë apo llojin e pasurisë që kanë në pronësi, të shoqëruara me dokumentet përkatëse në ministrinë kompetente (Ministria e Transportit dhe Infrastrukturës).
Ky publikim bëhet për pasuritë e llojit “truall”, “arë” dhe “objekte”. Pronarët do të kompensohen për efekt shpronësimi, pas miratimit të kërkesës për shpronësim nga Këshilli i Ministrave dhe pasi të kenë paraqitur dokumentacionin respektiv të pronësisë pranë Autoritetit Rrugor Shqiptar (subjekti kërkues në bazë të ligjit nr. 8561, datë 22.12.1999, “Për shpronësimin dhe marrjen në përdorim të përkohshëm, të pasurisë pronë private për interes publik”).
Vlera totale e shpronësimit është 53 424 593 (pesëdhjetë e tre milionë e katërqind e njëzet e katër mijë e pesëqind e nëntëdhjetë e tre) lekë.

SEKRETARI I PËRGJITHSHËM I MINISTRISË SË TRANSPORTIT DHE INFRASTRUKTURËS
Eduart Seitaj

KËRKESË

Shtetasi Naim Zaza, i datëlindjes 17.8.1935, kërkon pranë Gjykatës së Rrethit Gjyqësor Durrës, shpalljen të vdekur të xhaxhait të tij, shtetasit Haxhi Zaza, i biri i Mustafait dhe i Hazbijes, i datëlindjes 3.12.1908, vendlindja Durrës.

KËRKUESI
Naim Zaza






KORRIGJIM GABIMI

Në vendimin e Entit Rregullator të Energjisë Elektrike nr. 144, datë 25.8.2016 “Për miratimin e kontratës tip për shitblerje të energjisë elektrike ndërmjet shoqërisë së prodhimit të energjisë elektrike, aksionet e së cilës kontrollohen plotësisht apo pjesërisht nga shteti/KESH sh.a. dhe Furnizuesit të Shërbimit Universal/OSHEE sh.a., për periudhën 1.7.2016–31.12.2016”,  botuar në Fletoren Zyrtare nr.165, datë 5.9.2016 bëhet ndreqja e gabimit material në vlerën e tabelës, e cila ishte 1,704,9
dhe bëhet 1.834.962.


ANEKSI 1
PARASHIKIMI I PRODHIMIT NGA KESH SHA PËR PERIUDHËN 
KORRIK–DHJETOR 2016
Ishte:
	- Regjimi për prodhim kontraktual (shfrytëzim racional)
	
	
	
	
	
	

	Treguesit
	njësia
	korrik
	gusht
	shtator
	tetor
	nëntor
	dhjetor
	6-mujori

	Shfrytëzimi korrik-dhjetor 2016
(prurjet llogaritëse 75 siguri)
	Prurja Fierzë, me 75% sig.
	m³/sek
	57
	41
	49
	62
	115
	156
	80

	
	Niveli në Fierzë në fillim
	m
	295.42
	291.05
	285.08
	280.19
	276.16
	276.04
	 

	
	Niveli në Fierzë në fund
	m
	291.05
	285.08
	280.19
	276.16
	276.04
	277.70
	 

	
	Prodhimi bruto KESH GEN
	GWh
	319.8
	315.5
	263.2
	253.2
	263.5
	289.6
	1,704.9

	
	KESH Gen për FSHU
	GWh
	302
	312
	285
	275
	300
	326
	1,800



Bëhet:
ANEKSI 1
PARASHIKIMI I PRODHIMIT NGA KESH SHA PËR PERIUDHËN 
KORRIK - DHJETOR 2016
	- Regjimi për prodhim kontraktual (shfrytëzim racional)
	
	
	
	
	
	

	Treguesit
	njësia
	korrik
	gusht
	shtator
	tetor
	nëntor
	dhjetor
	6-mujori

	Shfrytëzimi korrik-dhjetor 2016
(prurjet llogaritëse 75 siguri)
	Prurja Fierzë, me 75% sig.
	m³/sek
	57
	41
	49
	62
	115
	156
	80

	
	Niveli në Fierzë në fillim
	m
	295.42
	291.05
	285.08
	280.19
	276.16
	276.04
	 

	
	Niveli në Fierzë në fund 
	m
	291.05
	285.08
	280.19
	276.16
	276.04
	277.70
	 

	
	Prodhimi bruto KESH GEN
	GWh
	319.8
	315.5
	263.2
	253.2
	263.5
	289.6
	1,834.962

	
	KESH Gen për FSHU
	GWh
	302
	312
	285
	275
	300
	326
	1,800.000

BASHKIA
TIRANE

Llogaritjet paraprake pér pasurité qé preken nga projekti "Ndértimi i Shkollés "Kosova".

& Gmimi - o
Nr | EMER MBIEMER Zon® NR. | SP.TCt [ oy |SIP.Ob.t8] Gmimi Viera né leké Konfirmimi | ZVRPP, Tirané
Kadast. | Pasurisé |prekur (m)| |78 | prekur (m?)| Objlekim®
Shkr.nr.prot.9049/1,t.18.04.16
1 |Bashkpron. Grabocka, Kapo, Zere. 8160 276 24685 66,969 145 0 165,312,977 Shi, N prot9048/3, ¢1.06.06.18
Shuma 165,312,977 leké

1. Pér truallin, gmimi i llogaritur &shté marré nga VKM-ja 89, dt.03.02.2016.
& sipas VKM nr.138, d1.23.03.2000 (i ndryshuar) dhe sipas gmimeve té EKB,
pér vitin e ndértimit dhe amortizimin referoju fages né vijim.

2. Pérn

esat, vlerésimi ésl

REPUBLIKA E SHQIPERISE

MINISTRIA E TRANSPORTIT DHE INFRASTRUKTURES

AUTORITETI RRUGOR SHQIPTAR
SEKTORI I SHPRONESIMEVE

LISTA E PRONAREVE QE SHPRONESOHEN NGA NDERTIMI I SEGMENTIT RRUGOR "TIRANE - ELBASAN (SHTESA)"

PRONARI VLERESIMET Sip. ¢ ancsat | VLERA
Emriipronarit | ZK |NR.PAS. Pkls-g;::;ﬁ e (ﬂlz’) (Lcumz) Viera(leks) b':,;:" “fk"l'/‘:;) (V,::) {g&f Shenime

1 [2ylfic Tahir Metani | 2735 | 11313 Are 1500 | 287 399 114513 114513 | Konfirmim ZVRPP
2 |Zamir Rexhep Metani | 2735 | 113/4 Are 2050 | 361 399 144039 144039 | Konfirmim ZVRPP
3 [Zamir Rexhep Metani | 2735 | 125/9 Are 5000 | 3261 399 1301139 1301139 | Konfirmim ZVRPP
4 |Zamir Rexhep Metani | 2735 | 125/2 Are 625 625 399 249375 | 3727 | 64500 [24039150( 24288525 K""“";;‘;:;f:‘gp;* Lejel
5 [zamir Rexhep Metani | 2735 | 1153 Are 510 510 399 203490 203490 |  Konfirmim ZVRPP
6 |Bashkepronaret Metani | 2735 | 115/2/1 | Truall 300 300 3560 1068000 [ 100 | 64500 | 6450000 | 7518000 |  Konfirmim ZVRPP
7 iShtet 2735 | 115/5 Truall 300 300 3560 1068000 | 77.5 64500 | 4998750 | 6066750 ("m“l‘\j:;“;?'“a““
8 |Bashkepronaret Metani | 2735 | 115/3/1 | Truall 300 | 300 3560 1068000 | 120 | 64500 | 7740000 | 8808000 |  Konfirmim ZVRPP
o [shtet 2735 | 1154 | Truall 250 130 3560 462800 | 4815 | 64500 | 3105675 | 3568475 (p';f:fm':]fmi :!)
10 [Selman Dervishi 2735 | 125013 Are 1300 | 816 399 325584 325584 |  Konfirmim ZVRPP
10 [Setman Dervishi 2736 | 125014 Are 1300 | si6 399 325584 325584 |  Konfirmim ZVRPP
10 {Selman Dervishi 2737 | 12515 Are 1300 | 816 399 325584 325584 |  Konfirmim ZVRPP
11 [Selman Dervishi 2m3s | 1274 Are 5800 | 1090 399 434910 434910 |  Konfirmim ZVRPP

TOTALI 9612 7091018 | 718.35 46333575 53424593

Fa




image1.wmf

